OpenLLM-France/wikimedia huggingface dataset:
# Districte de Monapo

El districte de Monapo és un districte de Moçambic, situat a la província de Nampula. Té una superfície de 3.598 kilòmetres quadrats. En 2007 comptava amb una població de 304.060 habitants. Limita al nord amb el districte de Nacaroa, a l'oest amb els districtes de Muecate i Meconta), al sud amb el districte de Mogincual i a l'est amb els districtes de Mossuril i Nacala-a-Velha.

## Divisió administrativa

El districte està dividit en quatre postos administrativos (Itoculo, Monapo e Netia), compostos per les següents localitats:
* Posto Administrativo de Itoculo:
** Itoculo
** Murruto
* Posto Administrativo de Monapo:
** Vila de Monapo
** Canacue
** Nacololo
* Posto Administrativo de Netia:
** Netia

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Centromochlus altae

Centromochlus altae és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 3,5 cm de llargària total.

## Distribució geogràfica

Es troba a Sud-amèrica: conca del riu Caquetà.

## Referències

* ↑ uBio (anglès)
* ↑ Kner R. 1858. Ichthyologische Beiträge. II. Abtheilung. Sitzungsber. Akad. Wiss. Wien v. 26 (s. 373). 373-448.
* 1 2 BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Auchenipteridae (Driftwood catfishes). p. 470-482. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sands, David. 1988. A Fishkeeper's Guide to South American Catfishes. Ed. Salamander, Nova Jersey, Estats Units. 117pp. ISBN 0-86101-348-4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Comitè Militar de la Unió Europea

El Comitè Militar de la Unió Europea (CMUE) és un alt òrgan intern del Consell de la Unió Europea en l'àmbit militar i d'afers de la defensa. Es troba orgànicament subordinat a l'Alt representant de la Unió Europea per a Afers exteriors i Política de Seguretat, i està prevista la seva pròxima incorporació al Servei Europeu d'Acció Exterior.

## Composició i presidència

El CMUE està compost pels Caps dels Estats Majors Conjunts i de la Defensa dels Estats membres de la Unió Europea, i -des de l'entrada en vigor del Tractat de Lisboa- per un representant militar de l'Alt representant de la Unió Europea per a Afers exteriors i Política de Seguretat.
El President del CMUE és nomenat per un termini de tres anys pel ple del Consell a proposta del mateix Comitè, i haurà de tenir rang de General de quatre estrelles o equivalent. Les seves funcions són les de presidir i impulsar els seus treballs de manera estable i representar-lo davant el Comitè Polític i de Seguretat i davant el mateix Consell.
El CMUE pot reunir-se també a l'escalafó inferior, és a dir, integrant-ho els delegats militars dels Caps d'Estat Major. També en aquest cas les seves sessions són presidides pel President del CMUE.

## Funcions

El Comitè Militar és un òrgan amb funcions essencialment consultives i, en menor mida, també directives i de control:
* Exerceix la seva funció consultiva mitjançant l'emissió de recomanacions i dictàmens davant tres instàncies distintes, davant de les que respon, en diferent concepte: el Consell, l'Alt representant de la Unió Europea per a Afers exteriors i Política de Seguretat. És el principal fòrum de consulta i cooperació a nivell militar de la Unió Europea (no solament a nivell del Consell, i d'aquí el seu nom).
* Assumeix funcions de comandament a nivell militar, subministrant directrius a l'Estat Major de la Unió Europea, en general a petició del Comitè Polític i Militar.
* Li correspon la funció de control sobre les operacions militars que la Unió encomana a les seves tropes i que s'executen sota responsabilitat d'un comandant d'operació.

## Vegeu també

* Política comuna de seguretat i defensa de la Unió Europea
* Consell de la Unió Europea
* Alt representant de la Unió Europea per a Afers exteriors i Política de Seguretat
* Comité Polític i de Seguretat de la Unió Europea
* Estat Major de la Unió Europea
* Institut d'Estudis de Seguretat de la Unió Europea

## Enllaços externs

* Web oficial del CMUE (anglès) Arxivat 2010-03-05 a Wayback Machine.
* Pàgina informativa a la web oficial europa.eu
* Decisió del Consell sobre el CMUE (2001/79/PESC)
# Big Five (orquestres)

Big Five és un terme anglès amb el que es coneix les cinc grans orquestres més importants dels Estats Units. Són les següents:
* Orquestra Filharmònica de Nova York
* Orquestra Simfònica de Chicago
* Orquestra Simfònica de Boston
* Orquestra de Cleveland
* Orquestra de Filadèlfia

## Referències

* ↑ «New York Drops Off the List Of 'Big Five' Orchestras». Arxivat de l'original el 2018-06-12. [Consulta: 9 juny 2018].

## Vegeu també

* Llista d'orquestres simfòniques dels Estats Units
# Raoul-Auger Feuillet

Raoul Auger Feuillet (1650? – 1709?) va ser un ballarí i coreògraf francès, membre de l'Acadèmia Reial de Dansa francesa, que va publicar un tractat de dansa,Chorégraphie ou l'art de décrire la danse, que és la primera font que coneixem on s'usa la paraula "coreografia", a més d'alguns reculls de danses i balls de saló. Aquests usaven un tipus de notació usada al final del segle xvii i al segle xviii a l'Acadèmia Reial a París, especialment per a la dansa barroca.

## Vegeu també

* Llibre vermell de Montserrat (1399), llibre on apareix la primera notació coreogràfica al món

## Referències

* ↑ André lepecki, Agotar la danza. Performance y política del movimiento, editat pel Mercat de les Flors, el Centro Coreográfico Galego i la Universidad de Alcalá. 2008. ISBN 9788461301584 (castellà)
# Nombre de Sierpiński

En matemàtiques, un nombre de Sierpiński és un nombre natural imparell k tal que els enters de la forma $2^{n}k+1$ són compostos (no són primers) per tot nombre natural n.
En altres paraules, quan k és un nombre de Sierpiński, tots els elements del següent conjunt són nombres compostos:
    $\left\{\,2^{n}k+1:n\in \mathbb {N} \,\right\}$
Els nombres d'aquest conjunt amb k imparell i $k<2^{n}$ s'anomenen nombres de Proth.

## Descripció

El 1960 Waclaw Sierpiński va demostrar que existeixen infinits enters senars que en ser utilitzats com a k produeixen nombres no primers.
El Problema de Sierpiński és: "Quin és el menor nombre de Sierpiński?"
El 1962, John Selfridge va proposar el que es coneix com la Conjectura de Selfridge: que la resposta al problema de Sierpiński era el nombre 78,557. Selfridge va demostrar que fent $k=78,557$, tots els elements del conjunt generat podien ser factoritzats per elements del conjunt {3, 5, 7, 13, 19, 37, 73}. Per tant, va demostrar que 78,557 era un nombre de Sierpiński.
Per tal de demostrar que 78,557 és el nombre de Sierpiński més petit, s'ha de provar que tots els nombres senars menors que 78,557 no són nombres de Sierpiński. A data de maig de 2007, s'havia provat per a tots, excepte per a set d'aquests nombres: 10223, 21181, 22699, 24737, 33661, 55459, 67607. Cal recalcar que el dia 6 de maig de 2007 es va descartar el nombre 19249, en comprovar-se que $19249\times 2^{13018586}+1$ era primer. Aquest nombre té 3918990 xifres.
El octubre de 2007, un projecte de computació distribuïda anomenat Seventeen or Bust, va descobrir que $33661\times 2^{7031232}+1$ és primer. Quedant descartat, doncs, el nombre 33661.
El 31 d'octubre de 2016, el matemàtic hongarès Péter Szabolcs, va descartar el nombre 10223, en descobrir que $10223\times 2^{31172165}+1$ és primer. Aquest nombre, amb més de 9 milions de dígits, és el nombre primer més gran que es coneix, a part dels primers de Mersenne.
Queden doncs pendents de testar (el gener de 2020) els nombres $21181,22699,24737,55459,67607$.
Seventeen or Bust va ser cancel·lat el 2016. En el seu lloc, un altre projecte de computació distribuïda PrimeGrid, està comprovant aquests nombres restants. Si el projecte troba que tots aquests nombres generen un primer quan són utilitzats com a k, el projecte haurà trobat la prova de la conjectura de Selfridge.

## Vegeu també

* Nombre primer de Sophie Germain
* Triangle de Sierpiński
* Nombre de Proth

## Referències

* ↑ Pickover, 2009, p. 420.
* ↑ Cleveland, 2018, p. 123.

## Bibliografia

* Cleveland, Tristin. Number Theory (en anglès). Ed-Tech Press, 2018. ISBN 978-1-83947-326-5.
* Pickover, Clifford A. The Math Book: From Pythagoras to the 57th Dimension (en anglès). Sterling Publishing, 2009. ISBN 978-1-4027-5796-9.

## Enllaços externs

* Article a Gaussianos(castellà)
* Sierpinski number at The Prime Glossary(anglès)
# Icelus mandibularis

Icelus mandibularis és una espècie de peix pertanyent a la família dels còtids.

## Hàbitat

És un peix marí i batipelàgic que viu fins al 905 m de fondària.

## Distribució geogràfica

Es troba al mar d'Okhotsk davant les costes de Hokkaido (el Japó).

## Observacions

És inofensiu per als humans.

## Referències

* ↑ Krøyer H. N., 1845. Ichthyologiske Bidrag. Naturhist. Tidsskr. Kjøbenhavn (N. S.) v. 1. 213-282.
* ↑ uBio (anglès)
* ↑ Amaoka, K., Nakaya, K., Araya, H. & Yasui, T. (Editors), 1983. Fishes from the north-eastern Sea of Japan and the Okhotsk Sea off Hokkaido. The intensive research of unexploited fishery resources on continental slopes. Japan Fisheries Resource Conservation Association Tokyo: 1-371, Pls. 1-89.
* 1 2 3 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Dudley

«Dudley» té aquests significats:
* Geografia:
** Dudley (Geòrgia), població dels Estats Units a l'estat de Geòrgia.
** Dudley (Massachusetts), població dels Estats Units a l'estat de Massachusetts.
** Dudley (Tyne i Wear), Anglaterra
** Dudley (West Midlands), població del Regne Unit al comtat de West Midlands.
* Biografies:
** Anne Dudley (Chatam, Anglaterra, 1956) compositora de música pop i per al cinema
** Anthony Dudley (1967), barrister gibraltareny i jutge de la Cort Suprema de Gibraltar
** John Dudley (1501 - 1553), Duc de Northumberland i polític anglès.
** Robert Dudley (1532 - 1588), noble anglès.
** Dudley R. Herschbach (San José, 1932), matemàtic, químic i professor universitari estatunidenc guardonat amb un Premi Nobel.
** Dudley Pound (1877 - 1943), Almirall de la Royal Navy britànica
# Estació d'esquí Virós - Vallferrera

L'Estació d'esquí de fons Virós - Vallferrera, també anomenada de vegades simplement Virós-Vallferrera, és una estació d'esquí de fons situada a les Bordes de Virós, en el terme municipal d'Alins, a la comarca del Pallars Sobirà.
Està situada en el lloc on hi havia hagut la població medieval de Virós, actualment despoblat.
L'estació va obrir l'any 2001. En total té 58 km de pistes d'esquí de fons entre les cotes de 1.290 i 1.970 m. Estan repartides segons dificultat en:
* Circuit verd: 10 km
* Circuit blau: 19 km
* Circuit vermell: 25 km
* Circuit negre: 4 km
* Circuit de skatting: 3,5 km
Forma part de la Mancomunitat per la promoció de l'Esquí Nòrdic.

## Referències

* ↑ Mestre Montserrat, Maria; Mir Acebrón, Maria; Puig Moré, Rosa; Rieradevall, Joan; Boada, Martí. Anàlisi socio-ambiental dels usos tradicionals, actuals i futurs de les bordes: prova pilot a la zona del Bosc de Virós (Pallars Sobirà), 2007.
* ↑ «Bosc Virós». Gran Enciclopèdia Catalana. [Consulta: 3 setembre 2022].
* ↑ Palau i Sanmartí, Josep. Els millors circuits d'esquí de fons del Pirineu Oriental. Cossetània Edicions, 2001, p. 41. ISBN 978-84-95684-36-3.
* ↑ «4 motius per visitar Virós-Vallferrera». turismefgc.cat, 11-03-2020. [Consulta: 3 setembre 2022].

## Enllaços externs

* Virós i el seu entorn, a l'Institut Cartogràfic de Catalunya
# The Mississippi Gambler

«The Mississippi Gambler» té aquests significats:
* The Mississippi Gambler (pel·lícula de 1929), pel·lícula muda amb Joseph Schildkraut i Joan Bennett
* The Mississippi Gambler (pel·lícula de 1953), protagonitzada per Tyrone Power i Piper Laurie
# Dora Alonso

Doralina de la Caridad Alonso Pérez, més coneguda com a Dora Alonso (Matanzas, 22 de desembre de 1910 - l'Havana, 21 de març de 2001), va ser una escriptora i periodista cubana que treballà en premsa i ràdio.
Va escriure novel·les, històries curtes, poesia, teatre i va destacar com a autora de literatura infantil. També va escriure guions per a ràdio i televisió i va ser corresponsal de guerra. Entre les seves obres destaquen Tierra adentro (1944, Premi Nacional de Novel·la de Cuba) i Tierra inerme (1961, Premi Casa de las Américas), entre d'altres.
El 1981 li va ser concedida la Distinció per la Cultura Nacional; el 1988, l'Ordre Félix Varela de Primer Grau, la més alta que concedeix el Consell d'Estat de la República de Cuba, i el Premi Nacional de Literatura; el 1997, el Premi Mundial de Literatura Infantil José Martí.

## Referències

* 1 2 Ferrás Pérez, Norma. «De Doralina de la Caridad a Dora Alonso» (en castellà). Tribuna de La Habana, 22-12-2018. [Consulta: 30 octubre 2020].
* ↑ Ponce, Abel. «Efemérides» (en castellà). Biblioteca Nacional de Cuba José Martí. [Consulta: 30 octubre 2020].
* ↑ «Dora Alonso». Gran Enciclopèdia Catalana. Barcelona: Grup Enciclopèdia Catalana.
# Eberhard Ferstl

Eberhard Ferstl (Múnic, 16 de gener de 1933 - Bad Tölz, 8 d'octubre de 2019) fou un jugador d'hoquei sobre herba alemany que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la competició d'hoquei sobre herba. Quatre anys més tard, als Jocs de Roma, fou setè en la mateixa competició.
Entre 1956 i 1964 va disputar 65 partits internacionals. A nivell de clubs va jugar al HC Wacker München.

## Referències

* ↑ «HBW-Hockey». [Consulta: 16 agost 2021].
* 1 2 «Olympedia – Eberhard Ferstl». [Consulta: 16 agost 2021].
* ↑ «hockey.de». [Consulta: 16 agost 2021].
# Doberschau-Gaußig

Doberschau-Gaußig (alt sòrab: Dobruša-Huska) és un municipi alemany que pertany a l'estat de Saxònia. Limita amb els municipis de Göda i Bautzen al nord, Obergurig a l'est, Wilthen al sud-est, Neukirch al sud i Schmölln-Putzkau i Demitz-Thumitz a l'oest.

## Viles i llogarets

* Arnsdorf (Warnoćicy) - 152 h.
* Brösang (Brězynka) - 67 h.
* Cossern (Kosarnja) - 91 h.
* Diehmen (Demjany) - 229 h.
* Doberschau (Dobruša) - 1181 h.
* Drauschkowitz (Družkecy) - 68 h.
* Dretschen (Drječin) - 113 h.
* Gaußig (Huska) - 618 h.
* Gnaschwitz (Hnašecy) - 318 h.
* Golenz (Holca) - 95 h.
* Grubschütz (Hrubjelčicy) - 264 h.
* Günthersdorf (Hunćericy) - 109 h.
* Katschwitz (Kočica) - 42 h.
* Naundorf (Nowa Wjes) - 361 h.
* Neu-Diehmen (Nowe Demjany) - 40 h.
* Neu-Drauschkowitz (Nowe Družkecy) - 38 h.
* Preuschwitz (Přišecy) - 51 h.
* Schlungwitz (Słónkecy) - 249 h.
* Techritz (Ćěchorjece) - 89 h.
* Weißnaußlitz (Běłe Noslicy) - 78 h.
* Zockau (Cokow) - 113 h.
# Tentamun

Tentamun va ser una princesa egípcia de la XVIII Dinastia, durant l'imperi Nou. Era filla de Tuthmosis IV.
Tentamun en jeroglífic :
Tentamun va morir el mateix any que el seu pare. Va ser enterrada a la tomba KV43 de la Vall dels Reis juntament amb el seu pare i amb un germà anomenat Amenemhat. A la tomba s'hi va trobar un fragment de vas canopi pertanyent a Tentamun. Aquest fragment es troba avui al Museu d'Antiguitats Egípcies del Caire.

## Referències

* 1 2 Dodson i Hilton, 2004, p. 140.
* ↑ Fletcher, 2000, p. 32.
* ↑ Dodson i Hilton, 2004, p. 135.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Fletcher, Joann. Egypt’s Sun King – Amenhotep III (en anglès). Londres: Duncan Baird Publishers, 2000. ISBN 1-900131-09-9.
# The Mrs. Carter Show World Tour

The Mrs. Carter Show World Tour va ser la cinquena gira de concerts de la cantant nord-americana Beyoncé. Anunciada el febrer del 2013 amb dates inicials a Europa i Amèrica del Nord, la gira contenia set etapes i 132 espectacles. Va començar a Belgrad (Sèrbia) el 15 d'abril del 2013 i va concloure a Lisboa (Portugal) el 27 de març del 2014. El seu títol és una referència al seu matrimoni amb el raper nord-americà Shawn "Jay-Z" Carter, que va fer múltiples aparicions com a convidat al llarg de la gira.
La gira incloïa temes de la reialesa amb la cantant emulant diferents reines a través de la seva moda, per a la qual va col·laborar amb nombrosos dissenyadors i cases de moda. La llista de cançons dels espectacles del 2013 incloïa temes dels quatre àlbums d'estudi de la carrera en solitari de Beyoncé. Després del llançament del seu cinquè àlbum d'estudi homònim, els espectacles del 2014 es van modificar per incorporar temes de l'àlbum. La gira va ser lloada per la crítica musical, que van elogiar Beyoncé per les seves enèrgiques actuacions, els seus balls i la seva capacitat vocal. L'espectacle va ser dirigit i coreografiat per Frank Gatson Jr.
Després de l'anunci de la gira, totes les entrades posades a disposició dels espectacles es van esgotar, cosa que va fer que s'hi afegissin més dates a l'itinerari. La gira va recaptar 188,6 milions de dòlars el 2013 i els espectacles del 2014 van recaptar 41,1 milions de dòlars, de manera que els ingressos bruts totals de la gira van pujar a 229,7 milions de dòlars. Això va convertir The Mrs. Carter Show World Tour a la gira femenina i en solitari més taquillera del 2013. Es van emetre interpretacions de diverses cançons de la gira i es van publicar imatges entre bastidors.

## Referències

* ↑ Greenwald, David; Greenwald, David. «Beyonce’s World Tour: The Mrs. Carter Show?» (en anglès americà), 02-02-2013. [Consulta: 28 juny 2022].
* ↑ Knowles, Beyoncé. Official The Mrs. Carter Show World Tour Program, 2013.
* ↑ Waddell, Ray. «Beyonce 'Mrs. Carter' Tour Tickets Selling Out Fast». Billboard, 12-02-2013. [Consulta: 11 febrer 2013].
* ↑ Dades de puntuació a taquilla: «Billboard Boxscore». Billboard [Nova York], 29-03-2014. Arxivat de l'original el 19 març 2014. ISSN: 0006-2510 [Consulta: 19 març 2014]. «Billboard Boxscore». Billboard [Nova York], 12-04-2014. Arxivat de l'original el 2 abril 2014. ISSN: 0006-2510 [Consulta: 2 abril 2014]. «Billboard Boxscore». Billboard [Nova York], 03-05-2014. Arxivat de l'original el 23 abril 2014. ISSN: 0006-2510 [Consulta: 23 abril 2014].
* ↑ «Beyonce Wraps Up ‘The Mrs. Carter Show’ World Tour In Lisbon, Portugal: 7 Celebratory Pics», 28-03-2014. [Consulta: 28 juny 2022].
* ↑ Vena, Jocelyn. «Inside Beyonce's Tour: From Dance-Offs To Tonsillitis» (en anglès). Arxivat de l'original el 2022-06-28. [Consulta: 28 juny 2022].
# Eduard Mercader Carbonell

Eduard Mercader Carbonell (la Bisbal d'Empordà, 1868 - Barcelona 1962), també conegut amb el nom d'Eduard Mercader Tano, fou un compositor de sardanes. Era el fill de Felicià Mercader Pujol i Celestina Carbonell Nicolau, i el nebot de Benet Mercadé i Fàbrega.
Dirigí el Cor Infantil Bisbalenc i fou segon tenora de La Principal de la Bisbal des de 1891 fins, aproximadament, el 1916.

## Obra
### Sardanes

* Alegria
* Anita : composta per a tenora
* Ballem-la?
* Berta
* Caritat
* Els enamorats
* Els pinsans
* Encarnació : estrenada a Sarrià de Ter el 9-10-1917.
* Engany
* Enveja
* Esperança
* Gentilesa
* Gelosia
* Glòria
* L'Enriqueta
* La garsa
* La lluna de mel : composta per a tible
* La nena mimada
* La pubilla de la costa
* La sirena
* Maria
* Marcela
* Maria Lluïsa : composta per a tible.
* Maria Rosa
* Pepita
* Pomells de joventut : estrenada 1922
* Primavera : estrenada a Sarrià de Ter 8-10-1917
* Rosa Roja
* Serenata : composta per a tible.
* Un sol pensament
* Valentia
* Vida alegre

## Referències

* ↑ «Mercader i Carbonell, Eduard - Músics per la Cobla». [Consulta: 6 octubre 2019].
* ↑ «Obres compostes per mercader-i-carbonell-eduard :: PortalSardanista». Arxivat de l'original el 2019-10-06. [Consulta: 6 octubre 2019].
# Edmund Twórz

Edmund Franciszek Twórz (Śmigiel, 12 de febrer de 1914 - Gdańsk, 29 de setembre de 1987) fou un futbolista polonès de les dècades de 1930 i 1940.
Pel que fa a clubs, la major part de la seva carrera la passà al Warta Poznań. Fou internacional amb la selecció de Polònia, amb la que disputà 6 partits i formà part de l'equip que participà en el Mundial de 1938.
Els partits jugats amb la selecció foren:
* 1937 :
** Bulgària 3:3 Polònia
** Polònia 2:1 Letònia
* 1938
** Letònia 2:1 Polònia
* 1939
** França 4:0 Polònia
** Polònia 3:3 Bèlgica
** Polònia 1:1 Suïssa

## Referències

* 1 2 Perfil a eu-football.info
* ↑ Andrzej Gowarzewski : "Fuji Football Encyclopedia : History of the Polish National Team(1) White and Red" ; GiA Katowice 1991
# Dracopelta zbyszewskii

Dracopelta zbyszewskii (Dracopelta, llat. draco "dragó" + gr. pelte "escut"= "escut dragó") és un gènere representat per una única espècie de dinosaure tireòfor ancilosàurid, que va viure a la fi del període Juràssic, en el Kimeridgià, fa aproximadament 152 milions d'anys. Trobat a Portugal, va ser descrit per Peter Galton en 1980 a la localitat de Ribamar, en sediments del Juràssic superior, en el Kimeridgià. No obstant això hi ha dues localitats properes amb aquest mateix nom a la regió d'Estremadura de Portugal. Una, prop de Mafra, datada del Cretaci primerenc, l'altra, prop de Lourinhã, de finals del Juràssic. Antunes & Mateus, consideren que el més probable pertany a Juràssic superior. L'espècie tipus D. zbyszewskii, va ser dedicada en honor del paleontòleg George Zbyszewski.
L'holotip of D. zbyszewsii és un esquelet parcial que consisteix en la caixa costal amb 30 vèrtebres dorsals i 5 escuts dermales.

## Referències

* ↑ Pereda Suberbiola, X., Dantas, P., Galton, P. M. and Sanz, J. L. 2005. Autopodium of the holotype of Dracopelta zbyszewskii (Dinosauria, Ankylosauria) and its type horizon and locality (Upper Jurassic: Tithonian, western Portugal). Neues Jahrbuch für Geologie und Paläontologie Abhandlungen 235(2):175-196